Kings of Metal MMXIV

Kings Of Metal MMXIV er det tolvte studioalbumet til heavy metal-bandet Manowar. Det er et dobbeltalbum som egentlig skulle vært utgitt 28. februar 2014, men ble utsatt til 21. mars samme år. Med utgivelsen fulgte to 24-siders hefter, hvor bilder fra innspillingen av den opprinnelige utgivelsen fra 1988 og denne er trykt. Albumet er merket som Silver edition, som er et kvalitetsstempel fra bandet selv, der de garanterer for optimal og fyldig lyd. Det inneholder nyinnspillinger av låtene fra det opprinnelige, klassiske albumet Kings of Metal (1988). Dette er andre gangen bandet gjeninnspiller et tidligere album. Forrige gang var i 2010, da de gjeninnspilte albumet Battle Hymns. Disse utgivelsene har fått blandet mottakelse av fansen.

Albumet er det første siden "Louder Than Hell" (1996) til å ikke få noen plassering på VG-lista.

 Om nyinnspillingene 
Samtlige låter fra originalalbumet er spilt inn på nytt, med unntak av «Pleasure Slave», som opprinnelig kun var med som et bonusspor fra CD-utgaven av «Kings Of Metal». 

Blant annet medvirker Brian Blessed på «The Warrior's Prayer».

Tekstene er like, men de har lagt til noen strofer i «The Blood Of The Kings MMXIV». Det ramses opp en rekke "nyrekrutterte" land og uttrykket fra det forrige studioalbumet "The Lord Of Steel" - Manowarriors, brukes:

Manowarriors from Russia, Slovenia, Hungary, Brazil

Czech Republic, North Ireland, Greece And Romania: Hail And Kill

Turkey, Chile, Bulgaria, Estonia and USA

Argentina, Japan, Portugal, Lithuania, Canada, Spain

Israel And Poland: Fight For Metal!

Bassoloen «Sting Of The Bumble Bee MMXIV» er utført av bassist Joey DeMaio, med over 300 slag i minuttet.

I tillegg har flere av låttiltlene fått prefikset "The" eller "Thy", samt at flere også har fått suffikset MMXIV 
 Sporliste 
 CD 1 
 «Hail And Kill MMXIV» – 6:13
 «Kings Of Metal MMXIV» – 3:42
 «Heart Of Steel MMXIV (Acoustic intro)» - 5:09
 «The Warrior's Prayer MMXIV» - 5:44
 «The Blood Of The Kings MMXIV» - 8:01
 «Kingdom Come MMXIV» - 4:06
 «Sting Of The Bumble Bee MMXIV» - 1:16
 «The Crown And The Ring MMXIV (Orchestral version)» - 4:57
 «Wheels Of Fire MMXIV» - 4:15
 «The Crown And The Ring MMXIV (Metal version) (Bonusspor)» - 4:57
 «Heart Of Steel MMXIV (Guitar instrumental) (Bonusspor)» - 4:50

 CD 2 
 «Hail And Kill MMXIV (instrumental)» – 6:13
 «Kings Of Metal MMXIV (instrumental)» – 3:42
 «Heart Of Steel MMXIV (Orchestral intro)» - 4:50
 «Blood Of The Kings MMXIV (instrumental)» - 8:01
 «Kingdom Come MMXIV (instrumental)» - 4:06
 «The Crown And The Ring MMXIV (Orchestral Version - Instrumental)» - 4:57
 «Wheels Of Fire MMXIV (instruenental)» - 4:15

 Medvirkende 
Eric Adams (vokal)
Joey DeMaio (bass)
Karl Logan (gitar)
Donnie Hamzik (trommer)

 Turné 
Bandet la på nyåret 2014 ut på en verdensturné, kalt Kings Of Metal MMXIV World Tour, som dekte store deler av USA, Europa og Israel. Norge er ikke inkludert i denne turnéen.

 Eksterne lenker 
 Manowars offisielle hjemmeside
 Manowars offisielle profil på Facebook

Kategori:Musikkalbum fra 2014
Kategori:Manowar-album